### NN 23/2018 (7.3.2018.), Naputak o novčanim kaznama koje izriču komunalni redari

MINISTARSTVO GRADITELJSTVA I PROSTORNOGA UREĐENJA

446

Na temelju članka 3. Zakona o građevinskoj inspekciji (»Narodne novine«, broj 153/13) ministar graditeljstva i prostornoga uređenja donosi

NAPUTAK

O NOVČANIM KAZNAMA KOJE IZRIČU KOMUNALNI REDARI

Članak 1.

Ovim Naputkom propisuje se način rada upravnog tijela jedinice lokalne samouprave nadležnog za poslove komunalnog gospodarstva, odnosno jedinstvenog upravnog odjela i komunalnih redara u izricanju novčanih kazni na temelju Zakona o građevinskoj inspekciji (»Narodne novine«, broj 153/13 – dalje u tekstu Zakon), a kojima se izvršenici (fizičke i pravne osobe) prisiljavaju na izvršenje rješenja komunalnih redara u svezi s člankom 142. stavkom 2. Zakona o općem upravnom postupku (»Narodne novine«, broj 47/09).

Članak 2.

Na izvršenje rješenja o privremenoj obustavi izvođenja radova donesenog na temelju članka 58. stavka 3., i rješenja o dovršenju zgrade u pogledu vanjskog izgleda i uređenja građevne čestice donesenog na temelju članka 59. stavak 2. Zakona, izvršenik se prisiljava novčanim kaznama u sljedećim iznosima HRK:

|  |  |  |  |  |  |  |  |
| --- | --- | --- | --- | --- | --- | --- | --- |
| Fizička osoba | | | | | | | |
| RB | Skupina građevina i radova prema Zakonu o gradnji  (NN 153/13, 20/17) | 1. novčana kazna | 2. novčana kazna | 3. novčana kazna | 4. novčana kazna | 5. novčana kazna | 6. novčana kazna |
| 1. | 1. skupina – građevine koje se planiraju Državnim planom prostornog razvoja | 30.000,00 | 40.000,00 | 50.000,00 | 60.000,00 | 70.000,00 | 80.000,00 |
| 2. | 2. skupina – ostale građevine, osim građevina 1. i 3. skupine | 10.000,00 | 20.000,00 | 30.000,00 | 40.000,00 | 50.000,00 | 60.000,00 |
| 3. | 3. skupina – građevine koje se prema pravilniku iz čl. 128. st. 1. Zakona o gradnji mogu graditi bez građevinske dozvole | 3.000,00 | 5.000,00 | 7.000,00 | 10.000,00 | 15.000,00 | 20.000,00 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pravna osoba | | | | | | | |
| RB | Skupina građevina i radova prema Zakonu o gradnji  (NN 153/13, 20/17) | 1. novčana kazna | 2. novčana kazna | 3. novčana kazna | 4. novčana kazna | 5. novčana kazna | 6. novčana kazna |
| 1. | 1. skupina – građevine koje se planiraju Državnim planom prostornog razvoja | 90.000,00 | 120.000,00 | 150.000,00 | 180.000,00 | 200.000,00 | 240.000,00 |
| 2. | 2. skupina – ostale građevine, osim građevina 1. i 3. skupine | 30.000,00 | 60.000,00 | 90.000,00 | 120.000,00 | 150.000,00 | 180.000,00 |
| 3. | 3. skupina – građevine koje se prema pravilniku iz čl. 128. st. 1. Zakona o gradnji mogu graditi bez građevinske dozvole | 10.000,00 | 15.000,00 | 20.000,00 | 30.000,00 | 45.000,00 | 60.000,00 |

Članak 3.

Na izvršenje rješenja kojim se naređuje izlaganje energetskog certifikata, donesenog na temelju članka 60. stavak 2. Zakona izvršenik se prisiljava novčanim kaznama u sljedećim iznosima HRK:

|  |  |  |  |  |  |
| --- | --- | --- | --- | --- | --- |
| Vlasnik zgrade javne namjene | | | | | |
| 1. novčana kazna | 2. novčana kazna | 3. novčana kazna | 4. novčana kazna | 5. novčana kazna | 6. novčana kazna i svaka sljedeća |
| 10.000,00 | 20.000,00 | 30.000,00 | 40.000,00 | 50.000,00 | 60.000,00 |

Članak 4.

Ovaj Naputak objavit će se u »Narodnim novinama« i stupa na snagu sljedećeg dana od objave, a istovremeno prestaje važiti Naputak o novčanim kaznama koje izriču komunalni redari u provedbi Zakona o građevinskoj inspekciji (»Narodne novine« broj 40/15).

Rješenja o novčanim kaznama donesena prema Naputku o novčanim kaznama koje izriču komunalni redari u provedbi Zakona o građevinskoj inspekciji (»Narodne novine« broj 40/15), a koja nisu postala izvršna do stupanja na snagu ovoga Naputka, donijet će se odnosno nastaviti donositi prema odredbama ovoga Naputka.

Klasa: 362-01/18-01/127

Urbroj: 531-01-18-1

Zagreb, 28. veljače 2018.

Ministar
 Predrag Štromar, v. r.